PRIMĂRIA ORAŞ DETA
SERVICIUL URBANISM

Nr. 5984 din 21.06.2022
R A P O R T
privind mandatarea reprezentantului UAT Deta în Adunarea Generală a Acționarilor AQUATIM S.A. și declanșarea procedurii de selecție a membrilor Consiliului de Administraţie al AQUATIM S.A.
            Mandatele administratorilor Societăţii AQUATIM S.A numiţi prin Hotărârea Adunării Generale a Acţionarilor nr.12/12.10.2018, vor expira la data de 17.10.2022, iar procedura de selecţie a noilor administratori ce se va organiza în conformitate cu prevederile O.U.G nr.109/2011 privind guvernanţa corporativă, are o durată maximă de 150 de zile.

            Având în vedere prevederile art. 125 alin. (1) din Legea nr.31/1990 privind societăţile comerciale, republicată şi modificată „Acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală”.

            Ca urmare a adresei nr. 14.696/17.06.2022 a Consiliului de Administraţie al AQUATIM S.A. prin care se solicită mandatarea reprezentantului UAT Deta în Adunarea Generală a Acţionarilor a societăţii AQUATIM S.A. pentru următoarele:

            -  să voteze declanşarea procedurii de selecţie/reînoire a mandatelor membrilor consiliului de administraţie ;

-  să implementeze rezultatul procedurilor desfăşurate în conformitate cu prevederile OUG 109/2011 privind guvernanţa corporativă a întreprinderilor publice, precum şi cu actul constitutiv al societăţii;

-   în scopul implementării celor dispuse anterior să se dispună convoacarea de îndată  a Adunării Generale a Acţionarilor a AQUATIM S.A.

               În conformitate cu art. 129 alin. (2) litera d) și alin. (7) litera n) din O.U.G nr. 57/2019 privind Codul Administrativ, cu modificările și completările ulterioare, propun spre aprobare mandatarea domnul Rotar Radu, reprezentant în Adunarea Generală a Acţionarilor societăţii AQUATIM S.A., să voteze declanşarea procedurii de selecţie/reînoire a mandatelor membrilor consiliului de administraţie, precum și să implementeze rezultatul procedurilor desfăşurate în conformitate cu prevederile O.U.G nr. 109/2011 privind guvernaţa corporativă a intreprinderilor publice, precum şi cu actul constitutiv al acesteia.

SERVICIUL URBANISM,
